《镜听词》
明代·陈价夫

忆昔与君生别离，镜似乐昌初破时。
自嗟桂魄几圆缺，远人尚自愆还期。
辘轳无绳瓶坠井，青灯荧荧照孤影。
含愁抱镜入中厨，呢呢低声自陈请。
漏短不知夜几更，四邻已静无人声。
忧疑未决心转苦，起步明月沿阶行。
倚阑脉脉望河汉，鹦鹉笼中巧相唤。
忽言半月在回廊，始卜郎回在月半。
深深再拜喜不眠，举头看月尚末圆。
回身再问匣中镜，知汝何时飞上天。

作者简介：陈价夫(1557～1614年)，名邦藩，又名伯孺，号湾溪，以字行。，名邦藩，又名伯孺，号湾溪，以字行。闽县(今闽侯县青口镇大义村)人。生于明嘉靖三十六年(1557年)十月初六，卒于万历四十二年(1614年)九月初九。为万历廪生，厌功名，遂隐居赋诗以自娱。价夫与从弟荐夫，及徐熥、徐（火勃）在福州结有“芝山诗社”，诗酒往来甚密，为闽中名士之一。曾作戏曲传奇《异梦记》，著有《吴越游草》、《招隐楼稿》等。